କୋହଲି ଭାରତର ସବୁ ଠାରୁ ସଫଳ ଟେଷ୍ଟ ଅଧିନାୟକ । ତାଙ୍କ ନେତୃତ୍ୱରେ ଭାରତ ୫୬ଟି ଟେଷ୍ଟ ମ୍ୟାଚରୁ ୩୩ଟି ଜିତିଛି । ରହାଣେ ଏ ପର୍ଯ୍ୟନ୍ତ ପାଞ୍ଚଟି ଟେଷ୍ଟ ମ୍ୟାଚର ଅଧିନାୟକତ୍ୱ କରିଛନ୍ତି, ଯେଉଁଥିରୁ ଭାରତ ଗୋଟିଏ ବି ମ୍ୟାଚ୍ ହାରିନାହିଁ ।
ନୂଆ ଦିଲ୍ଲୀଃ ଅଷ୍ଟ୍ରେଲିଆର ପୂର୍ବତନ ସ୍ପିନର ବ୍ରାଡ ହଗ୍ (Brad Hogg) ବିଶ୍ୱାସ କରନ୍ତି ଯେ ଯଦି ବିରାଟ କୋହଲିଙ୍କ (Virat Kohli) ଠାରୁ ଭାରତର ଅଧିନାୟକତ୍ୱ ଛଡ଼େଇ ନିଆଯାଏ ତେବେ ଭାରତୀୟ ଦଳର (Team India) ସଂସ୍କୃତି (culture) ନଷ୍ଟ ହୋଇଯିବ । ହଗ୍ ଆହୁରି ମଧ୍ୟ କହିଛନ୍ତି ଯେ କୋହଲି ଭାରତୀୟ ଦଳର ଅଧିନାୟକ ରହିବା ସମୟରେ ଖୁବ୍ ଭଲ ବ୍ୟାଟିଂ କରନ୍ତି ।
ବିରାଟ କୋହଲିଙ୍କ ପରେ ଅଷ୍ଟ୍ରେଲିଆରେ ଟେଷ୍ଟ ସିରିଜ (Australia Test Series) ଜିତିବାରେ ଅଜିଙ୍କ୍ୟ ରହାଣେ (Ajinkya Rahane) ଦ୍ୱିତୀୟ ଏସୀୟ ଅଧିନାୟକ ହୋଇଛନ୍ତି । ୨୦୧୮-୧୯ରେ ବିରାଟ କୋହଲିଙ୍କ ଅଧୀନରେ ଅଷ୍ଟ୍ରେଲିଆ ବିପକ୍ଷରେ ଭାରତର ୨-୧ ସିରିଜ୍ ବିଜୟ ପରେ ଏ ଥର ଭାରତ କ୍ରମାଗତ ଦ୍ୱିତୀୟ ଥର ପାଇଁ ଅଷ୍ଟ୍ରେଲିଆ ମାଟିରେ ବର୍ଡ଼ର-ଗାଭାସ୍କର ଟ୍ରଫି ଦଖଲ କରିଛି । ଭାରତ ସବୁ ଠୁ ବଡ଼ ବିଦେଶ ସିରିଜ ଜିତିବା ପରେ ରହାଣେଙ୍କୁ ଟେଷ୍ଟ ଦଳର ଅଧିନାୟକ (Team India Test Captain) କରାଯିବା ନେଇ ବିତର୍କ ଚାଲିଛି ।
ବିରାଟ କୋହଲି ହେଉଛନ୍ତି ଭାରତର ସବୁ ଠାରୁ ସଫଳ ଟେଷ୍ଟ ଅଧିନାୟକ । ୨୦୧୪ରେ ମହେନ୍ଦ୍ର ସିଂ ଧୋନିଙ୍କ (Mahendra Singh Dhoni) ହଚିବା ପରେ ଭାରତୀୟ ଦଳର ନେତୃତ୍ୱ ନେଇଥିବା କୋହଲିଙ୍କ ନେତୃତ୍ୱରେ ଭାରତ ୫୬ଟି ଟେଷ୍ଟ ମ୍ୟାଚ ମଧ୍ୟରୁ ୩୩ଟି ଜିତିଛି । ରହାଣେ ବର୍ତ୍ତମାନ ପର୍ଯ୍ୟନ୍ତ ପାଞ୍ଚଟି ଟେଷ୍ଟ ମ୍ୟାଚ୍ ଅଧିନାୟକତ୍ୱ କରିଛନ୍ତି ଯେଉଁଥିରେ ଭାରତ ଗୋଟିଏ ବି ମ୍ୟାଚ୍ ହାରିନାହିଁ । ରହାଣେଙ୍କ ଅଧିନାୟକତ୍ୱରେ ଭାରତ ଅଷ୍ଟ୍ରେଲିଆକୁ ତିନି ଥର ଥର ପରାସ୍ତ କରିଛି ।
ରହାଣେଙ୍କ ଶାନ୍ତ ସ୍ୱଭାବ ଯୋଗୁଁ ପୂର୍ବତନ ଭାରତୀୟ ଅଧିନାୟକ ବିଶନ୍ ସିଂ ବେଦୀ (Bishen Singh Bedi) ମଧ୍ୟ ତାଙ୍କୁ ଟେଷ୍ଟ ଦଳର ଅଧିନାୟକତ୍ୱ ଦେବାକୁ ଦାବି କରିଛନ୍ତି । ଏହା ବ୍ୟତୀତ ଇଂଲଣ୍ଡର ପୂର୍ବତନ ଅଧିନାୟକ ମାଇକେଲ ଭୋଗନ୍ (Michael Voughan) ମଧ୍ୟ କହିଛନ୍ତି ଯେ କୋହଲିଙ୍କ ସ୍ଥାନରେ ରହାଣେଙ୍କୁ ଅଧିନାୟକ କରାଯିବା ଉଚିତ୍ । ତେବେ ଏହି ଆଲୋଚନା ସତ୍ତ୍ୱେ ଇଂଲଣ୍ଡ ବିପକ୍ଷରେ ଆଗାମୀ ଘରୋଇ ଟେଷ୍ଟ ସିରିଜରେ କୋହଲି ଭାରତୀୟ ଦଳର ଅଧିନାୟକ ରୂପେ ନଜର ଆସିବେ ।
